b'\n_START_ARTICLE_\nDouglas Dean Osheroff\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Aberdeenu v zvezni dr\xc5\xbeavi Washington. Njegov o\xc4\x8de William Osheroff, zdravnik, je bil sin judovskih izseljencev iz Rusije. Njegova mati Bessie Anne (Ondov), zdravni\xc5\xa1ka sestra, je bila h\xc4\x8di slova\xc5\xa1kih emigrantov \xe2\x80\x93 njen o\xc4\x8de je bil luteranski pastor. Osheroff je bil konfirmiran v Luteransko Cerkev, vendar je dobil mo\xc5\xbenost in se je odlo\xc4\x8dil, da se ne bo ve\xc4\x8d u\xc4\x8dil. Dejal je:\xc2\xa0\xc2\xbbV nekem smislu se je zdelo lagati v cerkvi kot najslab\xc5\xa1e mesto za laganje. Verjetno sem na nekem \xc4\x8dustvenem nivoju sprejel idejo o bogu, vendar nisem vedel kako bi se bog sam manifestiral.\xc2\xab_NEWLINE_Diplomiral je leta 1967 na Caltechu, kjer je poslu\xc5\xa1al Feynmanova predavanja in dodiplomsko raziskoval za Gerryja Neugebauerja._NEWLINE_Kot diplomirani \xc5\xa1tudent se je pridru\xc5\xbeil Laboratoriju za atomsko fiziko in fiziko trdnin (Laboratory of Atomic and Solid State Physics) na Univerzi Cornell in za\xc4\x8del raziskovati v nizkotemperaturni fiziki. Skupaj z Leejem, vodjem laboratorija, in Richardsonom so uporabili Pomeran\xc4\x8dukovo celico, ki jo je Osheroff izdelal posebej za ta preskus, za raziskovanje obna\xc5\xa1anja \xc2\xb3He pri temperaturah nekaj tiso\xc4\x8dink stopinje nad absolutno ni\xc4\x8dlo. Pri svojih meritvah so odkrili nenavadne pojave, ki so jih pojasnili s faznimi prehodi v superteko\xc4\x8de stanje \xc2\xb3He. Za to odkritje so Lee, Osheroff in Richardson skupaj prejeli Nobelovo nagrado za fiziko leta 1996. Za to odkritje so Lee, Osheroff in Richardson skupaj prejeli Nobelovo nagrado za fiziko leta 1996._NEWLINE_Osheroff je doktoriral na Univerzi Cornell leta 1973. Nato je 15 let delal v Bellovih laboratorijih v Murray Hillu, New Jersey in nadaljeval raziskovanje nizkotemperaturnih pojavov v \xc2\xb3He. Leta 1987 se je preselil na Oddelka za fiziko in uporabno fiziko Univerze Stanford, kjer je bil med letoma 1993-96 tudi predstojnik oddelka. Njegovo raziskovanje je osredoto\xc4\x8deno na pojave, ki se pojavijo pri ekstremno nizkih temperaturah._NEWLINE_Leta 2003 so ga izbrali v preiskovalno komisijo nesre\xc4\x8de raketoplana Columbia in je imel podobno vlogo kot Feynman v preiskovalni komisiji nesre\xc4\x8de raketoplana Challenger._NEWLINE_Trenutno je \xc4\x8dlan odbora svetovalcev organizacije Scientists and Engineers for America (SEA), organizacije, ki se osredoto\xc4\x8da na podpiranje zdrave znanosti v ameri\xc5\xa1ki vladi._NEWLINE_Osheroff je levi\xc4\x8dar in za to ve\xc4\x8dkrat krivi svoje drobne pikre opombe in ekscentri\xc4\x8dne domislice. Je tudi navdu\xc5\xa1en fotograf in na Stanfordu uvaja \xc5\xa1tudente v filmsko fotografijo srednjega formata v seminarju prvih letnikov z naslovom\xc2\xa0\xc2\xbbTehni\xc5\xa1ki vidiki fotografije.\xc2\xab\xc2\xa0Poleg tega je ve\xc4\x8dkrat pou\xc4\x8deval uvodna poglavja fizike o elektriki in magnetizmu, nazadnje spomladi leta 2008, ter tudi dodiplomske laboratorije o nizkotemperaturni fiziki._NEWLINE_Med svojimi dejavnostmi ozave\xc5\xa1\xc4\x8danja fizike je sodeloval na festivalih znanosti za srednje\xc5\xa1olce in je bil leta 2013 \xc4\x8dastni gost 26. Mednarodnega turnirja mladih fizikov (IYPT) v Tajpeju._NEWLINE_Od leta 1970 je poro\xc4\x8den z biokemi\xc4\x8darko Phyllis Liu-Osheroff.'